Poštovani roditelji,

upisi u prvi razred osnovne škole za školsku godinu 2025./2026. provest će se kao i prošle godine: elektroničkim putem, korištenjem Nacionalnog informacijskog sustava upisa u osnovne škole.

**Prijava odnosno zahtjev roditelja za upis djece u 1. razred osnovne škole za školsku godinu 2025./2026. podnosit će se kako slijedi:**

* prijave za redovan upis djece s teškoćama u razvoju (TUR) podnosit će se **od 01.02.2025. do 15.04.2025. godine**
* zahtjevi za prijevremeni upis ili privremeno oslobađanje od upisa u prvi razred podnosit će se **od 15.02.2025. do 31.03.2025. godine**
* prijave za redovan upis podnosit će se **od 15.02.2025. do 15.03.2025. godine**

Roditelji će moći podnijeti prijavu za upis djeteta u 1. razred osnovne škole preko poveznice <https://osnovne.e-upisi.hr/>

U sustavu će roditeljima biti vidljivi opći podaci o djetetu, te školi na čijoj se listi školskih obveznika dijete nalazi prema mjestu prebivališta, odnosno boravišta.

S obzirom da se u sustav za elektroničke upise u osnovne škole ulazi preko portala e-Građani, **roditelji koji nemaju vjerodajnice za ulazak u portal trebaju osobno doći u školu** kako bi im stručna služba pomogla podnijeti prijavu. **Od ove školske godine je potrebno imati dogovoreni termin kako biste mogli ući u zgradu škole**. Kako biste dogovorili termin za zahtjev upisa djeteta u prvi razred, javite se putem e-mail adrese osmertojak.upisi@gmail.com.

Za sve ostale informacije, termine testiranja u školi i liječničke preglede, molimo Vas da pratite objave na mrežnim stranicama škole jer ćete o svemu biti pravovremeno obaviješteni. Za bilo koja dodatna pitanja obratite nam se putem e-mail adrese osmertojak.upisi@gmail.com

 STRUČNO-RAZVOJNA SLUŽBA

 OŠ “Mertojak”